**ROMÂNIA**

**JUDEȚUL VRANCEA**

**CONSILIUL JUDEȚEAN**

**HOTĂRÂREA nr. 270
din 24 noiembrie 2022**

**privind:** aprobarea acordului de cofinanțare pentru depunerea și implementarea proiectului “Festivalul de teatru tânăr *Ora de teatru*”

**Consiliul Județean Vrancea,**

**- având în vedere** referatul Direcției Dezvoltare și Promovare a Consiliului Județean Vrancea nr. 24467/21.11.2022, privind aprobarea acordului de cofinanțare pentru depunerea și implementarea proiectului “Festivalul de teatru tânăr *Ora de teatru*” în cadrul Programului National de Redresare si Reziliență;

**- luând în considerare** adresa Asociației Protha Panciu nr. 23887/11.11.2022 privind încheierea unui acord de cofinanțare în vederea depunerii și implementării proiectului “Festivalul de teatru tânăr *Ora de teatru*”;

**- în baza** Ghidului de finanțare pentru investiția  I5. Creșterea accesului la cultură în zonele defavorizate din punct de vedere cultural din cadrul Programului National de Redresare și Reziliență Pilonul IV. Coeziunea socială și teritorială Componenta C11.Turism și cultură;

- **luând act de** raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

**- în temeiul** prevederilor art. 173 alin. (1) lit. e) și alin. (7) lit. c), precum și ale art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂȘTE:**

**Art. 1** Aprobarea acordului de cofinanțare pentru depunerea și implementarea proiectului “Festivalul de teatru tânăr *Ora de teatru*” de către Asociația PROTHA Panciu, potrivit anexei care face parte din prezenta hotărâre.

**Art. 2** Aprobarea sumei de 20000 lei din bugetul județului Vrancea reprezentând cofinanțarea Consiliului Județean Vrancea de minim 10% din valoarea proiectului.

**Art. 3** Împuternicirea președintelui Consiliului Județean Vrancea, să întreprindă toate demersurile și să semneze toate documentele necesare Asociației PROTHA Panciu pentru a implementa proiectul, potrivit obligațiilor asumate prin prezenta hotărâre.

**Art. 4** Prevederile prezentei hotărâri vor fi duse la îndeplinire de către Președintele Consiliului Județean Vrancea prin aparatul de specialitate și comunicate celor interesați de către secretarul general al județului prin Serviciul administrație publică, Monitor Oficial Local și arhivă din cadrul Direcției juridice și administrație publică.

**Președintele**

**Consiliului Județean Vrancea**

**Cătălin TOMA**

 **Contrasemnează,**

 **Secretar general al județului**

 **Raluca Dan**

**ROMÂNIA**

**JUDEȚUL VRANCEA Anexa**

**CONSILIUL JUDEȚEAN la Hotărârea nr. 270 din 24.11.2022**

**ACORD DE COFINANȚARE**

pentru depunerea și implementarea proiectului

“Festivalul de teatru tânăr *Ora de teatru*”

Unitatea Teritorial Administrativă Judetul Vrancea, cu sediul în Municipiul Focsani, str. Dimitrie Cantemir nr. 1, judetul Vrancea, cod fiscal 4350394, tel. 0237 616800, adresă de e-mail contact@cjvrancea.ro , reprezentată de Cătălin Dumitru TOMA, în calitate de Președinte, denumit în continuare Autoritate locală

și

Asociația Protha Panciu, cu sediul în. Panciu, Str. Bd. Independenței nr. 4, judeţul Vrancea, cod fiscal 32323468, tel. 0740052636, adresă de e-mail asociatiaprotha@yahoo.com, reprezentat(ă) de Sfîrloagă Cătălin Eduard, în calitate de Președinte, denumit în continuare organizator,

încheie un acord de finanțare în vederea realizării proiectului

“Festivalul de teatru tânăr *Ora de teatru*”

depus spre finanțare la AFCN în cadrul apelului 1 Investiția I5, PNRR

1. **Obiectul acordului de co-finanțare**

Prezentul acord stabileşte modalităţile de acordare a cofinațării în vederea realizării şi desfăşurării proiectului/programului cultural în perioada 1 februarie – 31 octombrie 2023 în județul Vrancea

1. **Obligațiile părților:**

**2.1**. Autoritatea locală se obligă:

a)să acorde o cofinanțare în valoare de **20 000 lei** în cazul în care proiectul / programul cultural care face obiectul prezentului acord de finanțare este declarat câștigător în cadrul apelului de finanțare 1 Investiția I5, PNRR.

b) să încheie un contract de finanțare cu organizatorul, în cazul în care proiectul este declarat câștigător, pâna la data începerii proiectului și să aloce suma prevăzută până cel mai târziu la încheierea ultimei activități din cadrul proiectului.

2.2. Organizatorul **Asociația Protha Panciu** se obligă:

a) să implementeze proiectul/programul cultural care face obiectul prezentului acord de cofinanțare în cazul în care este declarat câștigător în cadrul apelului de finanțare 1 Investiția I5, PNRR, conform planului de activități asumat în cererea de finanțare

b) să menţioneze numele şi calitatea autorității locale în toate interviurile scrise şi în format video și audio acordate în legătură cu proiectul cultural care face obiectul cofinanțării.

c) să se asigure că în spațiile în care se derulează activitățile din cadrul proiectului cultural, mai cu seamă în cazul celora care presupun prezența unui public mai mare de 50 de persoane, sunt respectate toate normele legale PSI, protecția muncii și de protecție și prezervare a mediului.

d) sa își asume întreaga responsabilitate pentru implementarea proiectului, iar în cazul în care nu sunt atinse obiectivele acestuia, să restituie sumele acordate cu titlu de finanțare atât din partea autorității publice județene, cât și a celor acordate prin PNRR, precum și a despăgubirilor cerute de finanțatori pentru acoperirea beneficiilor nerealizate, aferente sumelor alocate, precum și a altor prejudicii produse.

1. Semnatarii acordului consimt la respectarea principiilor de bună practică, la informarea permanentă reciprocă și își asumă că sunt în cunoștință de cauză privind rezilierea contractului de finanțare din PNRR în cazul în care nu sunt respectate obligațiile prevăzute în prezentul acord de cofinanțare.

**Autoritate locală Organizator**

**UAT Județul Vrancea Asociația Protha Panciu**

**Reprezentant legal Reprezentant legal**

**Cătălin TOMA Cătălin Eduard Sfîrloagă**

Semnătura..................................... Semnătura.....................................

Data......................................... Data.............................................

**Președintele**

**Consiliului Județean Vrancea**

**Cătălin TOMA**

 **Contrasemnează,**

 **Secretar general al județului**

 **Raluca Dan**